cyanic-selkie/wikianc huggingface dataset:
Hunter S. Thompson
Gonzo-forfatterskapet
Til tross for at han ga ut en roman og skrev flere avis og magasin-artikler, kom hoveddelen av Thompsons literære verk etter slutten av 70-tallet som en fire-dels bok-serie som fikk navnet Gonzo-papirene. Serien begynte med The Great Shark Hunt i 1979 og avsluttet med Better than Sex i 1994. Den består hovedsakelig av hans artikler fra perioden før Gonzo sammen med nesten alle artiklene hans fra Rolling Stone, utdrag fra Frykt og avsky-bøkene og diverse andre tidligere produksjoner.
På slutten av 70-tallet fikk Thompson klager fra kritikere, fans og venner som mente at han resirkulerte gammelt materiale uten mye oppfinnsomhet fra hans side. Thompson refererer til disse beskyldningene i The Great Shark Hunt og foreslår at hans «gamle seg» begår selvmord.
Noen mener at dette, sammen med det dårlige forholdet til Rolling Stone og at ekteskapet hans brøt sammen, var årsaken til at Thompson trakk seg ut av offentlighetens lys rundt 1980. Han holdt seg mye i Woody Creek og avviste eller nektet å fullføre oppdrag.
Fear and Loathing in Las Vegas
Thompsons bøker fikk en renessanse med utgivelsen av Fear and Loathing in Las Vegas i 1998, som fikk mye oppmerksomhet. Boken ble også trykket opp på nytt til lanseringen av filmen, og Thompsons skriverier fikk en ny generasjon med fans.
Ikke lenge ble også hans tidlige roman The Rum Diary også trykket, sammen med de første to bindene av hans samlede brev. Disse ble møtt med varm omtale.
Thompsons neste, og nest siste bok, Kingdom of Fear var en blanding av nytt materiale, utvalgte avisartikler og eldre verker. Boken kom ut i 2003 og ble av kritikere regnet som en sint og bitter kritikk av det amerikanske århundret. I tillegg skrev Thompson en artikkelserie om sport for ESPNs "Side 2" i de siste årene før sin død. Disse ble i 2005 samlet til en bok, ''Hey Rube : Blood Sport, the Bush Doctrine, and the Downward Spiral of Dubmness. Modern History from the Sports Desk'' (2005). Hunter giftet seg med sin mange-årige assistent Anita Bejmuk 24. april 2003.
Selvmordet
Thompson døde i sitt hjem i Woody Creek, Colorado, kl 17:42, 20. februar 2005, etter å ha skutt seg i hodet. Han ble 67 år gammel.
Thompsons sønn (Juan), svigerdatter (Jennifer Winkel Thompson) og barnebarn (Will Thompson) var på besøk den helgen han drepte seg selv. Will og Jennifer var i naborommet da de hørte skuddet, men de trodde det var en bok som falt ned, så de fortsatte med det de holdt på med i noen minutter før de sjekket hvordan det gikk med ham. «Winkel Thompson fortsatte å spille 20 spørsmål med Will, mens Juan tok bilder.» Da de så inn til Thompson satt han ved skrivemaskinen med ordet «counselor» (advokat/rådgiver) skrevet midt på arket.
Familien erklærte overfor pressen at de ikke trodde selvmordet var en desperat handling, men en nøye uttenkt avgjørelse basert på Thompsons mange smertefulle sykdommer. Thompson snakket med sin kone Anita, som var på treningsstudio, på telefonen rett før han begikk selvmord.
Rolling Stone trykte senere selvmordsbrevet han ga til sin kone fire dager før han begikk selvmord. De trykte det som «Football Season Is Over». Det sto:
Hans venn og illustratør, Ralph Steadman skrev:
Begravelsen
20. august 2005 ble Thompsons aske skutt ut fra en kanon på toppen av et 50-meter høyt tårn som han selv hadde designet (formet som en neve med to tomler, som holdt en kaktus-knopp), i en privat seremoni. Utskytelsen skjedde til Bob Dylans Mr Tambourine Man, kjent som favoritt-sangen hans. Rødt, hvitt, blått og grønt fyrverkeri ble skutt opp sammen med asken. Siden Aspen ikke tillot kanonen å bli stående mer enn en måned, har den blitt demontert og puttet på lager frem til en permanent plassering blir funnet. Det er snakk om å holde en offentlig feiring en gang i løpet av 2006. Ifølge enken Anita Thompson finansierte den kjente skuespilleren Johnny Depp, en nær venn av Thompson (som spilte Thompson i Frykt og avsky i Las Vegas,) begravelsen. Depp uttalte til Associated Press, ''Alt jeg gjør er å prøve å sikre at hans siste ønske blir utført. Jeg vil bare sende min kompis avgårde på den måten han ønsket.''
Andre berømte deltakere i begravelsen var den amerikanske senatoren John Kerry og den tidligere amerikanske senatoren George McGovern, Ed Bradley fra 60 Minutes, skuespillerne Bill Murray, Sean Penn og Josh Hartnett, sangerne Lyle Lovett og John Oates samt mange andre venner. Ca 280 gjester deltok i begravelsen.
Planene for det imponerende monumentet ble opprinnelig tegnet av Thompson og Ralph Steadman og ble vist som en del av et Omnibus program på BBC, som het Fear and Loathing in Gonzovision (1978). Det er inkludert som ekstramateriale på den andre platen av Criterion Collection s utgivelse av Fear and Loathing in Las Vegas (2003). Videomaterialet som viser Steadman og Thompson som tegner planene, og utendørsmateriale som viser hvor han ønsket kanonen bygd, ble spilt før avdekningen av kanonen under begravelsen.
Moeketsi Majoro
Moeketsi Majoro (født 3. november 1961 i Tsikoane, Leribe i daværende Basutoland) er en økonom og politiker fra Lesotho (All Basotho Convention, ABC). Han ble 20. mai 2020 utnevnt som sitt lands statsminister. Majoro var fra 2017 til 2020 finansminister.
Walhain
Walhain er en kommune i den belgiske provinsen Vallonsk Brabant.
Tiger (andre betydninger)
Tiger har flere betydninger:
Amandaprisen 2007
Amandaprisen 2007 var den 23. utdelingen av Amandaprisen. Utdelingen fant sted 17. august 2007 i forbindelse med den 35. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2006 til 1. juli 2007.
Joachim Triers debutfilm Reprise fikk flest priser med tre, hvor Trier selv fikk pris for både regi og manus, mens Fritt vilt og Jenter fikk to priser hver. Det ble delt ut priser i 14 kategorier, en mer enn året før. For første gang ble prisen Folkets Amanda delt ut, en pris hvor publikum stemmer fram årets beste kinofilm. Klassen var i utgangspunktet ment å være en erstatning for klassen beste norske kinofilm og hadde navnet Folkets Amanda — Beste norske kinofilm. Etter protester fra filmbransjen valgte Amandakomiteen imidlertid å gjeninnføre klassen beste norske kinofilm hvor vinner kåres av en jury og i tillegg beholde Folkets Amanda som en ny publikumspris. Antall nominerte i klassen beste norske kinofilm ble samtidig redusert til tre filmer. Nominasjonene til Folkets Amanda ble beholdt og ved hjelp av avstemning på VGs nettsider gikk fem av disse videre til en finalerunde hvor vinneren ble kåret gjennom publikumsavstemning under selve utdelingen. Utdelingen var andre og siste gang klassen beste film rett på DVD ble delt ut.
Utdelingen ble overført på TV 2 og ble for andre gang ledet av Thomas Giertsen mens Sissel Benneche Osvold var juryleder. Nominasjonene ble offentliggjort 26. juni og 26 filmer ble vurdert.
Amarante do Maranhão
Amarante do Maranhão er en kommune i delstaten Maranhão i nordøstregionen av Brasil.
Filiberto Ojeda Ríos
Filiberto Ojeda Ríos (født 16. april 1933 i Naguabo, Puerto Rico, død 23. september 2005 i Hormigueros, Puerto Rico) var øverstkommanderende for Boricua Popular Army, en "hemmelig" paramilitær organisasjon i Puerto Rico.
Boricua Popular Army er en politisk gruppe som oppfordrer til uavhengighet for Puerto Rico med voldelige midler. Organisasjonen ser på USA som en kolonimakt som driver undertrykkende kolonisering over Puerto Rico. Den er basert på øya Puerto Rico og har avdelinger på Fastlands-USA og i enkelte andre land. Organisasjonen ble svartelistet av USAs rettshåndhevende byråer og definert som en terrororganisasjon.
Jenna Dear
Jenna May Dear (født 29. mai 1996 i Hayes) er en engelsk fotballspiller.
Filiberto Ojeda Ríos
Filiberto Ojeda Ríos ble skutt og drept av FBI den 23. september 2005. Hendelsen skjedde mens FBI hadde omringet huset hans i Hormigueros hvor han hadde søkt tilflukt. FBIs handlemåte er blitt kritisert i ettertid og flere mener at de fremprovoserte dødsfallet.
Jenna Dear
Karriere
I 2018 signerte hun for i den norske Toppserien.
Sunturns
Sunturns er et norsk band som består av medlemmer fra blant andre The Little Hands of Asphalt, Einar Stray Orchestra og mylittlepony. Det debuterte i 2011 med albumet Christmas, en fullengder med nyskrevet julemusikk. Den første skiva ble skrevet som et alternativ til alle jinglebells og polerte popballader som dukker opp hver desember og ble møtt med gode kritikker. I 2015 lanserte gruppa oppfølgeren Christmas II, nok en gang til god omtale.
José Sócrates
Sócrates' parti vant parlamentsvalget 20. februar 2005, og presidenten i Portugal, Jorge Sampaio ba ham om å stifte ny regjering. Sócrates dannet ny regjering 12. mars 2005.
Han trakk seg fra statsministerembete 23. mars 2011, på grunnlag av at han ble nedstemt av nasjonalforsamlingen for en sparepakke for å rette opp store underskudd i statskassen.
Sócrates ble i 2008 hedret med storkors av Den Kongelige Norske Fortjenstorden.
Eva Fjellerup
Eva Fjellerup (født 30. april 1962) er en dansk moderne femkamputøver. I løpet av karrieren vant hun fem danske mesterskap og fire VM-titler.
Carrizo Springs
Carrizo Springs er fylkesete i Dimmit County i Texas. Ved folketellingen i 2010 hadde byen 5368 innbyggere. Carrizo Springs er den eldste byen i fylket.
Kopparen
Kopparen er et fjell i Ørland kommune i Trøndelag. Det har en høyde på 483 meter over havet.
Det er ikke det høyeste fjellet i Ørland – det er Seksortklumpen (493 moh), men Kopparen er det mest synlige, siden det er frittstående. Det er radar og flere kommunikasjons-master på toppen.
Sotrovimab
Sotrovimab, solgt under merkenavnet Xevudy, er et tentativt terapeutisk monoklonalt antistoff-legemiddel som settes inn mot SARS-CoV-2, viruset som forårsaker covid-19. Det er under utvikling hos GlaxoSmithKline og Vir Biotechnology, Inc.
Sotrovimab fester seg til koronavirusets spikeprotein.
I mai 2021 igangsatte Det europeiske legemiddelbyrås (EMA) Committee for Medicinal Products for Human Use (CHMP) en fortløpende vurdering (såkalt rolling review) av Sotrovimab for behandling av covid‑19. CHMP konkluderte at Sotrovimab kan benyttes for å behandle covid‑19 hos personer fra 12 år og oppover og som veier minst 40 kg, og som ikke trenger supplerende oksygenterapi, og som er i risikosonen for å utvikle alvorlig covid‑19.
Sotrovimab er det anbefalte internasjonale ikkeproprietære navn (INN).
Den 26. mai 2021 utstedte den amerikanske Food and Drug Administration (FDA) en autorisasjon for nødbruk (emergency use authorization, EUA) for Sotrovimab for behandling av mild-til-moderat covid-19 i personer fra 12 år og oppover og som veier minst 40 kg med positive prøvefunn av direkte SARS-CoV-2 viraltest og som har høy risiko for å utvikle alvorlig sykdomsforløp, som sykehusleggelse eller død.
I desember 2021 anbefalte også Det europeiske legemiddelbyrået (EMA) sotrovimab til behandling av covid-19, for behandling av voksne og ungdom fra 12 år som har forhøyet risiko for alvorlig sykdom.
Tsjekkias herrelandslag i fotball
Tsjekkias herrelandslag i fotball er det nasjonale fotballaget til Tsjekkia, og dette landslaget blir administrert av Tsjekkias fotballforbund. Det tsjekkiske fotballforbundet ble stiftet i 1901, og de ble medlem av FIFA i 1907. Tsjekkia har deltatt i ett VM-sluttspill. Landslaget spiller på flere stadion rundt om i landet, men flest på Stadion Letná (også kjent som Toyota arena og Generali arena) i Praha.
Historie
Tsjekkia deltok i sitt første VM-sluttspill i 2006 etter å ha kvalifisert seg ved å slå 1-0 i to omspillskamper. De spilte sin første sluttspillkamp mot 12. juni 2006 i en kamp Tsjekkia vant 3-0. Jan Koller scoret landets første VM-mål da han ga laget ledelsen 1-0 i det 5. spilleminutt i denne kampen.
Tsjekkia (og Tsjekkoslovakia) har tradisjonelt vært sterkere i Europamesterskapet. Tsjekkia nådde EM-finalen i 1996, hvor de tapte for på golden goal. Tsjekkoslovakia ble europamestre i 1976.
Nåværende tropp
27. mai 2021 Tsjekkias tropp til EM i fotball 2021 fra 11. juni til 11. juli 2021.
Ronnie Drew
Ronnie Drew (født 16. september 1934 i Dún Laoghaire i Irland, død 16. august 2008 i Dublin) var en irsk sanger og folkemusiker. Han er kjent for medvirkning i gruppen The Dubliners og ble i sin tid regnet som en av ledende representanter for irsk folkemusikk. Drew var blant annet kjent for sin grove stemme og som de andre i Dubliners langt hår og skjegg. Da det i 2006 ble kjent at Drew var alvorlig syk skrev Robert Hunter fra Grateful Dead sammen med Bono og The Edge fra U2 «The Ballad of Ronnie Drew» til hans ære. Sinead O'Connor, The Corrs, Chieftains, Damien Dempsey, Shane MacGowan og Christy Moore medvirket på innspillingen der inntektene gikk til den irske kreftforeningen. Omkring 3000 møtte frem til begravelsen blant dem Dublins ordfører og biskop, og representanter for Irlands president og statsminister.
Drew gjorde det ikke særlig godt på skolen og tidlig i yrkeslivet livnærte han seg av strøjobber som vaskehjelp, heisvakt på hotell i London, sentralbordoperatør og på byggeplasser. Han jobbet senere tre år som engelsklærer i Sevilla og lærte der å spille spansk gitar. Drew fattet interesse for irsk folkemusikk da opplevde fargerike musikere som Margaret Barry og Dominic Behan.
Drew stiftet The Ronnie Drew Group i 1962, på Drews forslag skiftet de navn til The Dubliners etter James Joyces roman. Luke Kelly, Barney McKenna og Ciaran Bourke medvirket også. De begynte å spille i O'Donoghue's pub der de opprinnelig møttes for å drikke øl. Med sin livlige stil og kraftige irske aksent skilte de seg fra den mer polerte stilen som irsk musikk hadde blitt kjent som ved blant annet ved The Clancy Brothers. Luke Kelly fremførte som regel balladene mens Drew fremførte de livlige sangene som «Finnegan’s Wake». Drew var med i gruppen i periodene 1962 til 1974 og 1979 til 1995. Drew opptredde i Norge med gruppen Bergeners på plate, live og på tv i 1978. Med sangen «Sky is the limit», oppnådde Drew 4.-plass på europatoppen med Bergeners og Ivar Medaas (hardingfele). Etter 1995 satset Drew på en solokarriere.
Han var gift med Deirdre, datter av den irske politikeren og diplomaten Patrick McCartan.
Anajatuba
Anajatuba er en kommune i delstaten Maranhão i nordøstregionen av Brasil.
Romanias herrelandslag i fotball
Romanias herrelandslag i fotball er det nasjonale fotballaget til Romania, og dette landslaget blir administrert av Romanias fotballforbund. Det rumenske fotballforbundet ble stiftet i 1909, og de ble medlem av FIFA i 1930. Landet har deltatt i syv VM-sluttspill, og nasjonalstadion er Arena Națională i București.
Nåværende tropp
Romanias tropp til VM-kvalifiseringskampen mot 8. oktober 2016 og 11. oktober 2016
(*)Vlad Chiricheș er egentlig landslagskaptein, men er ute med skade.
Andre spillere
Spillere som nylig har vært med i landslagstroppen.
Otto B. Halvorsens første regjering
Otto Bahr Halvorsens første regjering ble utnevnt 21. juni 1920. Den var en mindretalls samarbeidsregjering mellom Høyre og Frisinnede Venstre. Etter å ha lidd nederlag i Stortinget i den såkalte skolekommisjonssaken, der regjeringen ønsket å oppheve bestemmelser i skolelovene som sikret allerede ansatte lærere mot at kommunene kunne nedregulere deres lønn, søkte den avskjed i statsråd 18. juni 1921 med virkning fra 22. juni.
En fremmed banker på
En fremmed banker på har flere betydninger:
Julia Butschkow
Julia Butschkow (født 21. desember 1978) er en dansk forfatter og dramatiker. Hun debuterte i 1997 med diktsamlingen Lykkekomplex og har siden gitt ut kortprosaboka Så simpelt (1999), romanen Lunatia (2004), romanen Apropos Opa (2009) og skuespillet Sidespor. Apropos Opa er utgitt i 2011 på Pax forlag, oversatt av Trude Marstein. Senest har hun utgitt romanen Aber dabei'' (2013).
Polen under Vinter-OL 2002
Polen under Vinter-OL 2002. Tjuesju sportsutøvere, tjueto menn og femkvinner fra Polen deltok i ni sporter, alpint, bobsleigh, kortbaneløp, hurtigløp på skøyter, kunstløp, langrenn, skihopping, snøbrett og skiskyting under Vinter-OL 2002 i Salt Lake City i USA. Polen kom på tjueførste plass med en sølv- og en bronsemedalje. Kunstløperen Mariusz Siudek var Polens flaggbærer under åpningsseremonien.
Judo under Sommer-OL 1996 – 56 kg kvinner
56 kg for kvinner i judo under Sommer-OL 1996 i Atlanta ble arrangert i juli 1996 på Georgia World Congress Center.
Edward Sabine
Edward Sabine (født 14. oktober 1788, død 26. juni 1883) var en irsk astronom, geofysiker, ornitolog, oppdagelsesreisende, soldat og den 30. presidenten for Royal Society.
Han gjorde viktige observasjoner angående jordens magnetisme og pendelsvingninger, delvis under John Ross og William Edward Parrys arktiske ekspedisjoner 1818–1819, delvis under andre selvledede ekspedisjoner til Afrika, Amerika, Grønland og Svalbard. Han organiserte et system med magnetiske observatorier i forskjellige deler av det britiske imperiet og viet en stor del av livet sitt til ledelsen av disse og behandlingen av resultatene. De fleste avhandlingene hans ble publisert i "Philosophical Transactions". Fra 1861 til 1871 var han president for Royal Society. Han ble tildelt Copleymedaljen i 1821, Lalande-prisen i 1826, den kongelige medaljen i 1849 og ble valgt til utenlandsk medlem av det svenske vitenskapsakademiet i 1867. Annen forskning fokuserte på fuglene på Grønland, havtemperaturer, Gulfstrømmen, barometrisk høydemåling, meridianens bue, istransport av bergarter, vulkanene på Hawaii-øyene og ulike meteorologiske punkter.
En rekke geografiske navn er oppkalt etter Sabine på Svalbard finnes Sabine Land, Sabineøya og Sabinebukta, i Antarktis finnes Mount Sabine, på Grønlands østkyst Sabine Island og et krater på månen Sabinekrateret. Han har også fått noen fuglearter oppkalt etter seg, Sabinemåke, Sabines dunrygg (Dryoscopus sabini sabini ) og Sabines taggstjertseiler (Rhaphidura sabini).
Good Housekeeping
Good Housekeeping er et magasin etablert i USA i 1885. Det inneholder artikler om temaer som helse, ernæring, hjem, hage, mote, skjønnhet og reiser. I tillegg inneholder magasinet litterære artikler og artikler og fortellinger om kjente og ukjente personers liv og levnet.
Good Housekeeping ble etablert 2. mai 1885 av Clark W. Bryan i Holyoke, Massachusetts og utkom annenhver uke. I 1912 ble magasinet kjøpt av Hearst Corporation.
Tidsskriftet etablerte mye av sin redaksjonelle linje mellom 1913 og 1945, under ledelse av William Frederick Bigelow. Forfattere som W. Somerset Maugham og Booth Tarkington skrev i bladet. Det samme gjorde den norskfødte forfatteren Martha Ostenso. Tidsskriftet overlevde 1930-årene da leserne ofte tilhørte øvre middelklasse, som ikke ble berørt av denne krisen.
Good Housekeeping nådde opplagstoppen i 1966 med 5,5 millioner eksemplarer. Det innrettet seg mot den hjemmeværende hustru, men da kvinnene gikk ut i arbeid, gikk dette også utover opplaget. Fra 1990-årene satset bladet på ny-tradisjonalistiske kvinner, som forlater arbeidslivet i 30-årene for å gå tilbake til hjemmet. Good Housekeeping er stadig (2020) en viktig del av Hearst Corporations produksjon.
Holzførster
Holzførster var tittelen på en embedsmann i det statlige skogvesenet i Norge. Etter opprettelsen av det første generalforstamtet i 1739 ble det ansatt 24 holzførstere i Norge til å føre kontroll med skognæringen. Det første generalforstamtet ble nedlagt i 1746, bl.a. på grunn av uklare kompetanseforhold mellom den ordinære amtsforvaltning og forstamtets representanter. I 1760 ble det opprettet et nytt generalforstamt, og igjen ansatt rundt 30 holzførstere rundt om i landet. Samarbeidet med den sivile amtsforvaltningen var nå bedre utbygget, og forstamtet fikk utstrakt domsmyndighet. Forstamtet ble nedlagt i 1771, trolig av økonomiske årsaker, men de allerede utnevnte holzførsterne fortsatte i sine stillinger, og inngikk deretter i den regulære amtsforvaltningen, sidestilt med fogdene og underlagt amtmennene.
British Airways Ltd.
Fra starten hadde selskapet ulike flytyper, som DH84, DH86A og Spartan Cruiser, Konkurransen innen den europeiske luftfarten gjorde det nødvendig å se etter mer moderne og importerte fly. Det ble anskaffet nederlandskbygde Fokker F.VII og tyskbygde Junkers Ju 52, Rutenettet ble videreutviklet, og snart kunne selskapet betjene ruter til Paris, Lille, Köln, Amsterdam, Hannover, Hamburg, København, Malmö og Stockholm.
Selskapet anskaffet senere Lockheed L-10 Electra og forlenget rutenettet til Ungarn og Polen. Under kontrakt med Luftfartministeriet ble det foretatt en prøveflyvning til Bathurst på Afrikas vestkyst. Selskapet vurderte da å starte en ny flyrute over Sør-Atlanteren til Sør-Amerika. I mai 1939 ble det satt igang en rute til Lisboa. Selskapet ønsket å fly til Madrid, men Spanias diktator Franco ville ikke gi British Airways landingsrettigheter der.
British Airways Limited vil kanskje først og fremst bli husket for at det var selskapets nye Lockheed-maskinen som landet på Heston flyplass med den britiske statsminister Neville Chamberlain etter at han hadde møtt Adolf Hitler for samtaler om det som er blitt kjent som Münchenavtalen. På fotografier av Chamberlain i flydøren rett etter landing kan man tydelig se navnet «British Airways» og selskapets logo på flykroppen. Dette var anledningen da Chamberlain viftet med et papirark og skal ha sagt at nå ville det bli «Fred i vår tid» («Peace in Our Time»).
Navnet British Airways skulle dukke opp i gjen 35 år senere da BOAC og British European Airways ble slått sammen i et selskap.
Harold Lowe
Harold Godfrey Lowe (RNR, født November 21, 1882, død 1882:11:21, May 12, 1944) var femtestyrmann ombord på passasjerskipet RMS «Titanic» da det forliste i Atlanterhavet i april 1912, og tjenestegjorde under første verdenskrig som offiser. Sammen med andrestyrmann Charles Lightoller, fjerdestyrmann Joseph Boxhall og tredjestyrmann Herbert Pitman, var de de eneste overlevende styrmennene fra «Titanic». Lowe selv ble reddet i livbåt 14. Den tidligere styrmannen døde i mai 1944 som følge av for høyt blodtrykk.
I James Camerons film Titanic fra 1997 blir Harold Lowe spilt av Ioan Gruffudd.
Flyveress
Flyveress er en betegnelse på en militær pilot som har skutt ned minst fem fiendtlige fly. Begrepet oppsto i første verdenskrig, da franske aviser beskrev Adolphe Pegoud som et flyveress etter at han ble den første til å skyte ned fem tyske fly.
Norske flyveress under andre verdenskrig
Antall bekreftede nedskytninger i parentes. Desimaler (halvt, tredelt og kvart poeng) utdeles der flere enn én pilot har deltatt i nedskytingen.
Walter Allison Hurley
Walter Allison Hurley (født 30. mai 1937 i Fredericton i New Brunswick i Canada) er en canadisk-amerikansk katolsk geistlig og emeritert biskop av Grand Rapids i delstaten Michigan.
Bakgrunn
Walter Hurley var sønn av Charles og Anne (née Ball) Hurley. Han var ett av seks barn, og hadde fire søste og en bror. Habn fikk på St. Dunstan Grade School i Fredericton, og St. Anne High School i Church Point i Nova Scotia.
I 1955 flyttet han til USA og slo seg ned i Detroit. Han tok en Bachelor of Arts-grad ved Sacred Heart Seminary i Detroit i 1961, og en Master of Divinity ved St. John's Provincial Seminary i Plymouth i Michigan i 1965.
Prest
Erkebiskopen av Detroit, John Francis Dearden, presteviet ham den 5. juni 1965.
Hjelpebiskop i Detroit
Pave Johannes Paul II utnevnte ham den 7. juli 2003 til hjelpebiskop i Detroit og titulærbiskop av Chunavia. Han ble bispeviet av erkebiskpen av Detroit, kardinal Adam Joseph Maida, den 12. august samme år; medkonsekrerende var kardinal Edmund Casimir Szoka, guvernør av Vatikanbyen, og Walter Joseph Schoenherr, hjelpebiskop i Detroit.
Biskop av Grand Rapids
Pave Benedikt XVI utnevnte ham den 21. juni 2005 til biskop av Grand Rapids, og den 4. august samme år ble Hurley innsatt i embedet.
Den 18. april 2013 innvilget pave Frans hans aldersbetingede søknad om fratreden. Den 17. oktober 2018 til 26. juli 2019 forvaltet han etter biskop Joseph Cistones plutselige død som apostolisk administrator det vakante bispedømmet Saginaw. Fra 23. juni 2020 til 4. mars 2022 var han under sedisvakans apostolisk administrator av bispedømmet Gaylord. Der var han til bispevielsen av Jeffrey Walsh den 4. mars 2022.
Episkopalgenealogi
Hans episkopalgenealogi er:
Antennaria (bille)
Antennaria er en slekt av billene i delgruppen (underfamilien) sandjegere i familiegruppen løpebiller.
Levevis
Artene er raske jegere.
Utbredelse
Slekten er utbredt i Australia.
Forandring fryder (andre betydninger)
Forandring fryder kan sikte til:
Christian Reim
Christian Reim (født 30. september 1945 i Porsgrunn) er en norsk jazz- og bluesmusiker (piano og orgel), samt komponist, kjent fra flere innspillinger og band.
Han deltok i NM i jazz med hjembyens Modern Jazz Sounds før han gikk inn i orkestre ledet av Ditlef Eckhoff (1965–66), samt bluesbandene The Blue Secrets, Public Enemies, The Sapphires og The Dream med Terje Rypdal. På 70-tallet ledet han egen Christian Reim Sextet (med bl.a. Terje Venaas på bass). Reim ledet kvartett (1975–78) med Carl Magnus Neumann, Ole Jacob Hansen/Bjørn Kjellemyr som ga ut Live at Moldejazz 1976 (Jazzaway, 2004). Den kortlevde Filmkvartetten besto av Reim, Neumann, Venaas og Jon Christensen trommer. I hans trio spilte Espen Rud og Carl Magnus Neumann (1977–79). Reim var sentral i Club 7-miljøet, og drev også jazzklubbene Hot House med Kjell Kjær (1979–86) og Jazz Alive (1986–). Reim spilte også i Winds Hot & Cool og Dr. Sträng Hip Ensemble, og har senere ledet egen trio med Andreas Bye og Harald Johnsen, samt vokale bidrag fra Inge Stangvik.
Xbox Game Pass
Xbox Game Pass og PC Game Pass er videospilltjenester fra Microsoft. Begge tjenestene gir brukerne tilgang til en roterende katalog med videospill fra en rekke utgivere og andre tjenester som Xbox Live Gold og EA Play, for en månedlig abonnementspris. Xbox Game Pass tilbyr denne tjenesten for Xbox Series X/S- og Xbox One-konsollene, samt for Android, iOS og iPadOS via Xbox Cloud Gaming. PC Game Pass tilbys kun til PC-er som bruker Windows 11 og Windows 10, og kan samhandle med Xbox Cloud Gaming. Tjenesten ble tilgjengelig 1. juni 2017, og Xbox Live Gold-abonnenter fikk prioritert tilgang 24. mai.
Abonnenter
I april 2020 ble det rapportert av Microsoft at det var over 10millioner Xbox Game Pass-abonnenter. I september 2020 var det 15millioner abonnenter, og i januar 2021 var nummeret 18millioner. Nummeret økte over 25millioner ved januar 2022.
Tilgjengelighet
Xbox Game Pass er tilgjengelig i Argentina, Australia, Belgia, Brasil, Canada, Chile, Colombia, Danmark, De forente arabiske emirater, Finland, Frankrike, Tyskland, Hellas, Hong Kong, India, Irland, Israel, Italia, Japan, Mexico, Nederland, New Zealand, Norge, Polen, Portugal, Russland, Saudi-Arabia, Singapore, Slovakia, Sør-Afrika, Sør-Korea, Spania, Storbritannia, Sverige, Sveits, Taiwan, Tsjekkia, Tyrkia, Østerrike, Ungarn og USA.
Hyrdediktning
Hyrdediktning, også kalt pastoral diktning eller bukolisk diktning, er en betegnelse for litterære sjangre i bunden eller ubunden form, det være seg poesi, epikk eller drama, som har som felles tema hyrdelivet, det idylliske landlivet, fred og gleder, gjete sauer i henhold til sesongene, enkle menneskers idealiserte gjøremål i landlige omgivelser.
Etymologi
Hyrdediktningen blir betegnet med flere synonyme begreper: bukolisk eller pastoral, fra henholdsvis det greske og den latinske ordet for hyrde, bukolos og pastor. Pastoral kommer fra latinske pāstōrālis, igjen avledet fra greske pāstor = hyrde. Ordet går igjen i den kristne betegnelsen pastor som er den som gjeter menigheten, og således også synonymt med den eldste eller prest. At hyrdedikt også blir kalt for ekloger, som betyr «utvalgte dikt», har sin bakgrunn i at Vergils hyrdedikt gikk under dette navnet. Tilsvarende ble Theokrits dikt kalt for idyller, fra gresk eidyllion, «lite bilde», det vil si sjangerbilder. Med det siste var den opprinnelige meningen et lite dikt og ikke et dikt om idyllisk liv, skjønt i moderne tid har den sist meningen blitt gjeldende.
Pastoral litteratur
Pastoral betegner i litteraturen en henvisning til landet og bygdene, og dets aspekter i livet blant gjetere og sauer og andre former for gårdsarbeid som er blitt romantisert. Her blir hyrdene diktere og sangere. En typisk stemning er gitt av den engelske poeten og dramatikeren Christopher Marlowe i noen kjente linjer fra «The Passionate Shepherd to His Love» («Den lidenskapelige hyrde til sin elskede»):
Pastorale gjetere og gjeterpiker har vanligvis greske navn som Corydon eller Philomela, noe som er en refleksjon av sjangerens opprinnelse. Pastorale dikt er plassert i vakre, stemningsfulle landskap, det litterære begrepet er «locus amoenus», latin for «vakkert sted», som Arkadia, et landskap i Hellas, midt på Peloponnes, og som er hjemstedet for guden Pan. Poetene beskrev Arkadia som en form for paradis. Hensikten med sauer og andre landsens aktiviteter er at det er lite krevende og etterlatt i bakgrunn. Å hengi seg til hyrdinnene og gjeterjentene og deres beilere er en tilstand av det perfekte tidsfordriv. Det gjør dem tilgjengelig for å formgi en vedvarende erotisk fantasi. Gjeterne tilbringer sin tid med å jage vakre piker, og stundom, som i den greske og romerske versjonen, også vakre gutter. Erotikken i Vergils andre eklog, «Formosum pastor Corydon ardebat Alexin» («Gjeteren Corydon brant av lidenskap for den vakre Alexis») er åpenbart ikke heterofil.
Viktig var den pastorale sørgesang som uttrykte tapet av en tapt venn og hvor gjerne musen ble påkalt, uttrykk for poetens sorg, lovprisning av den døde, forbannelse av døden, og til slutt poetens erkjennelse av dødens uunngåelighet. De pastorale sørgesanger eller elegier ble fortsatt praktisert på 1800-tallet av romantiske og viktorianske poeter, eksempelvis Percy Bysshe Shelleys Adonais (1821) som ble skrevet ved John Keats' død.
Antikk opprinnelse
Flere av hans Idyller er plassert på landet, kanskje for også å reflektere landskapet på øya Kos i Egeerhavet hvor han også levde. Diktenes innhold handlet om dialogene til gjeterne. Pastoralt blir ofte definert som romantisk i motsetning til realistisk, men Theokrits diktning var ektefølt og konkret, og ikke preget av den kunstige overfladiskhet som senere hyrdediktning har vært preget av. Hyrdene er ekte gjetere og språket er stundom saftig, og antagelig kan Theokrit ha vært inspirert og trukket materiale fra autentiske folketradisjoner blant de sicilianske gjeterne. Han skrev på en dorisk dialekt, men versemålet han valgte var daktylisk heksameter assosiert med den mest prestisjetunge form for gresk poesi, epikken. Denne blandingen av enkelhet og raffinement ville komme til å spille en betydelig rolle i den senere hyrdediktningen.
Theokrit ble etterlignet av de greske poetene Bion fra Smyrna og Moskhus. Den romerske poeten Vergil tilpasset sjangeren til latin med hans meget innflytelsesrike Bucolica eller Eclogae, som består av ti hyrdedikt. Vergil presenterte en mer idealisert visjon av landets liv enn Theokrit og var den første å plassere sine dikt til Arkadia, og som siden ble et favorittsted for senere pastoral diktning. Han inkluderte også elementer av politisk allegori.
I prosa er Dafnis og Chloë, skrevet av Longos, antagelig på 200-tallet e.Kr, et utmerket eksempel på en tidlig hyrderoman. Det er også det eneste kjente verk som etterlatt etter Longos, som har handling fra øya Lesbos som man antar også var dikterens hjem. Stilen er både retorisk som pastoralsk, dens hyrder og hyrderinner er konvensjonelle, men forfatteren bibringer menneskelig interesse til den idealiserte verden. Dafnis og Chloë er mer lik en moderne roman enn samtidens øvrige erotiske romanseverker.
Italienske poeter gjenopplivet den pastorale diktningen på 1300-tallet og framover, først på latin, blant annet av Petrarca, Jovianus Pontanus og Baptista Mantuanus, og deretter på italiensk ved blant annet Matteo Maria Boiardo. Moten med hyrdediktningen spredde seg gjennom hele renessansens Europa. I Spania var Garcilaso de la Vega en viktig foregangsdikter. Ledende franske pastorale diktere var blant annet Clément Marot og Pierre de Ronsard.
De første engelske pastoraler var Eclogues (ca. 1515) av Alexander Barclay, som var tungt påvirket av poeten Baptista Mantuanus. En milepæl i engelsk hyrdediktning var Edmund Spensers Shepheardes Calender (Hyrdens kalender), først utgitt i 1579. Spensers verk består av tolv ekloger, en for hver måned i året, og skrevet på dialekt. Den består av elegier, fabler og en diskusjon om poesiens rolle i samtidens England. Spenser og hans venner framsto under ulike dekknavn, Spenser selv er «Colin Clout»/«Kalle Klut». Spensers eksempel ble etterlignet av andre poeter som Michael Drayton (Idea, The Shepherd's Garland) og William Browne (Britannia's Pastorals).
Det mest berømte pastorale elegi på engelsk er John Miltons Lycidas (1637), skrevet ved Edward Kings død, en medstudent ved University of Cambridge. Milton brukte diktformen både til å utforske sin egen profesjon som dikter og til å angripe det han så på som kirkens misligheter. Det formelle engelske, pastorale dikt døde ut på 1700-tallet, ett av de siste kjente eksempler er Alexander Popes Pastorals (1709). Formen ble deretter parodiert av forfattere som John Gay (i hans Shepherd's Week), kritisert for dens kunstferdighet ved Samuel Johnson og angrepet for dens manglende realisme av George Crabbe, som selv forsøkte å gi et sannferdig bilde av livet på landet i sitt dikt The Village (Landsbyen, 1783). Hyrdediktningen overlevde uansett mer som en stemning enn som en sjanger, noe som kan bli sett i verker som Matthew Arnolds Thyrsis (1867), en sørgesang over dødsfallet til hans medpoet Arthur Hugh Clough.
Pastorale romanser
Italienske forfattere oppfant en helt ny sjangre, den pastorale romanse som blandet hyrdediktet med en fiktiv fortelling i prosa. Selv om det ikke eksisterte en klassisk forløper til formen trakk den en del inspirasjon fra antikkens greske romaner hvor handlingen var plassert på landet, eksempelvis som ved Longos’ Dafnis og Chloë. Den mest innflytelsesrike italienske eksempelet var Jacopo Sannazaros Arcadia (1504). Den pastorale romansen spredte seg over hele Europa og skapte viktige verker som Jorge de Montemayors Diana (1559) i Spania, Philip Sidneys Arcadia (1590) i England, og Honoré d'Urfés L'Astrée (Astreas historie, utgitt i årene 1607–1627) i Frankrike.
Pastorale skuespill
Det pastorale drama vokste også fra i løpet av renessansens Italia. Igjen var det få klassiske forløpere, med det mulige unntak i de greske satyrspill. Angelo Polizianos Orfeo (1480) viste begynnelsen på den nye formen, men den nådde sitt høydepunkt på slutten av 1500-tallet med Torquato Tassos Aminta (1573) og Giovanni Battista Guarinis Il pastor fido (1590).
John Lylys Endimion (1579) brakte den italiensk-inspirerte pastorale stilen til England. John Fletchers The Faithful Shepherdess (Den trofaste hyrdinne) og Ben Jonsons The Sad Shepherd (Den sørgmodige hyrde) er sene eksempler. Noen av William Shakespeares skuespill inneholdt pastorale elementer, mest merkbart i Som dere vil ha det, 1599 (As You Like It), hvor handlingen var tatt fra Thomas Lodges pastorale romanse Rosalynde, og Vintereventyret, 1611 (The Winter's Tale) hvor Akt 4, Scene 4 er en lengre pastoral digresjon.
Hyrdediktning i norsk litteratur
Den som har fått æren for det første norske hyrdediktet er Hallvard Gunnarssøn (død 1608) som skrev Akrostichis på latin.
Edvard Storm, som ble født i Vågå i Gudbrandsdalen i 1749, og døde i København i 1794, er heller ikke blant de mest sentrale norske forfattere, men mye av det han skrev representerte interessante brytninger i samtiden, mellom norsk og dansk identitet, mellom hjemlige og fremmelige impulser.
Kristian Elster mente at da Storm skrev sine Gudbrandsdalsdikt på lokal norsk dialekt, vågåmål, da ble hans lyriske beskrivelser sanne og realistiske, og hadde han gjort det samme på dansk, noe han oftest gjorde, «skulde det ha blit hyrdepoesi av dem». Storm var belest i antikkens poeter, spesielt Horats som han gjorde flere frie gjendiktninger av i Samlede Digte.
Pastorale stemninger finnes også i Maurits Hansens noveller. Det samme hos Bjørnstjerne Bjørnson, kanskje spesielt i hans tidligste bondefortellinger, men mest i stemningen, ikke nødvendigvis som et bevisst sjangertrekk. Grunnen til at man ikke finner sjangeren mer dyrket i Norge kan være at den kulturelle eliten var lenge orientert mot Danmark og kontinentet, og når de først begynte å se på det norske samfunnet ble de mer opptatt av å gi en mer realistisk fremstilling av det norske bondesamfunnet. Pastoraldiktning ligger likevel i en form for romantisering av bondelivet, skjønt ofte med realismens skjær over det hele selv i romantikkens storhetstid.
Boris Mironov
Boris Olegovitsj Mironov (russisk: Борис Олегович Миронов; født 21. mars 1972 i Moskva) er en pensjonert russisk/sovjetisk ishockeyspiller som spilte aktivt fra 1988 til 2007. Han spilte i NHL for klubbene Winnipeg Jets, Edmonton Oilers, Chicago Blackhawks og New York Rangers. Han spilte totalt 716 NHL-kamper og fikk totalt 307 poeng. På internasjonalt nivå tok han to OL-medaljer. Hans bror Dmitrij Mironov var også NHL-spiller og OL-deltager.
Anapurus
Anapurus er en kommune i delstaten Maranhão i nordøstregionen av Brasil.
MEDLINE
MEDLINE er en database, som inneholder litteratur-data innen helsefag og biomedisinsk forskning. Den dekker primært medisin, sykepleie, odontologi og veterinærmedisin, men dekker også omfattende områder innen biologi, inklusive temaer som ikke har noen direkte relasjon til de ovennevnte disipliner. Totalt finnes det p.t. (2005) ca. 14. millioner artikkelreferanser i databasen, som er gjort tilgjengelig i PubMed via søkemotoren Entrez.
Filosofiåret 1895
Filosofiåret 1895 er en oversikt over hendelser, utgivelser og personer med tilknytning til filosofi i 1895.
Tuntsa ødemarksområde
Tuntsa ødemarksområde (finsk: Tuntsan erämaa) er et ødemarksområde i Finland. Det ligger i kommunene Salla og Savukoski i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på 212 km².
Friholmen
Friholmen er en av de 2 største av syv holmer byen Arendal er bygd på. Friholmen ligger i dag innenfor Pollen, midt i Arendal sentrum, og var inntil den siste bybrannen på 1860-tallet rent fysisk en holme, med kanaler på to sider, og havneområdene Kittelsbukt på den ene side og Pollen på den andre. På denne tiden var Arendal torv en indre havn med navnet Indre Poll. Friholmen og Tyholmen var også atskilt ved en kanal, og denne kanalen eksisterte fortsatt på begynnelsen av 1900-tallet.
All bebyggelse på Friholmen er murhus, alle oppført omkring 1870, etter den siste store bybrannen. Thommesengården er den meste kjente av kjøpmannsgårdene på Friholmen.
Kirkegaten er en av de mest markante gatene på Friholmen, og en annen av gatene på Friholmen heter, naturlig nok, Friholmsgaten.
Ifrane nasjonalpark
Ifrane nasjonalpark er en nasjonalpark i fjellkjeden Moyen Atlas i Marokko. Den dekker et areal på 500 km². Mye av parken er skog med atlasseder. Ifrane nasjonalpark er en av de få gjenværende leveområder for berberape (Macaca sylvanus); denne primaten hadde historisk en mye større utbredelse i Nord-Afrika, men er nå en truet art i sterkt begrensede og framenterte habitater.
Waterloo
Waterloo er en by og en kommune i den belgiske provinsen Vallonsk Brabant, 15 km sør for Brussel. Den har rundt 30 000 innbyggere og dekker et areal på 21,04 km², hvilket gir en befolkningstetthet på 1 393 innbyggere pr km². En fjerdedel av innbyggerne er utlendinger; de fleste arbeider for EU-institusjoner i Brussel. St. John's International School, en av de største og eldste internatskolene i Belgia, ligger her. Det europeiske hovedkvarteret for MasterCard er også å finne her. Waterloo er et sentrum for den norske kolonien i Belgia, og har også en norsk sjømannskirke.
Waterloo er viden kjent på grunn av det berømte slaget ved Waterloo, som fant sted her 18. juni 1815, da feltmarskalk og 1. hertug av Wellington Arthur Wellesley og generalfeltmarskalk og fyrste av Wahlstatt Gebhard Leberecht von Blücher beseiret Napoleons franske hær. Løvebakken som er det mest kjente minnesmerket over slaget, ligger derimot ikke i Waterloo kommune, men i Braine-l'Alleud.
Lovisaprisen
Lovisaprisen er Sagene Bydels miljø- og kulturpris. Den er oppkalt etter Oskar Braatens rollefigur Hønse-Lovisa, kvinnen som tok seg av fabrikkjentene på Sagene når de kom i vanskeligheter. Prisen skal ifølge statuttene gis til kandidater som har gjort en ekstraordinær innsats for å bedre det fysiske miljøet, eller tilsvarende kulturelt eller sosialt arbeid i bydelen. Både forslagsstillere og kandidater til prisen må ha tilknytning til Bydel Sagene.
Statuetten er skapt av kunstneren Nina Sundbye spesielt for Lovisaprisen, og deles ut hvert år under Bydelsdagene.
Beyond Twilight
Beyond Twilight er et progressiv metal-band fra Danmark.
Bandet ble startet i 1990 som et power metal-band under navnet «Twilight». De skiftet navn til «Beyond Twilight» i 1999, og har gitt ut tre studioalbum.
Medlemmer
Nåværende medlemmer
Tidligere medlemmer
Diskografi
Demoer
Studioalbum
Som Twilight
Minecraft Legends
Minecraft Legends er et kommende action-strategispill som blir utviklet av Mojang og Blackbird Interactive, planlagt å bli utgitt for Windows, Xbox One, Xbox Series X/S, PlayStation og Switch. Spillet er en spin-off fra Minecraft, og er satt til å bli gitt ut i løpet av 2023.
Utgivelse
Spillet ble kunngjort i en trailer på YouTube-kanalen for Minecraft 12. juni 2022, med planlagt utgivelse i løpet av 2023. Minecraft Legends ble også vist i presentasjonen Xbox & Bethesda Games Showcase 12. juni 2022.
Fiskevatn
Fiskevatn eller Fiskvatn kan vise til:
Så fint å være idiot
«Så fint å være idiot» er en coverlåt med den norske humortrioen Prima Vera, opprinnelig utgitt 20. september 1977 på debutalbumet Prima Vera. Jonas Fjeld Band spilte inn kompet 19. august 1977. Vokal ble lagt på 20.-21. august 1977.
Originalen heter «How Sweet to Be an Idiot» og ble utgitt med Neil Innes (som også skrev sangen) i 1973 på musikkalbumet av samme navn. Han pleide også å fremføre sangen når han var på turne med Monty Python.
Tekstens jeg er et mobbeoffer, men vedkommende gir ikke opp tross motgang. Jahn Teigen synger Prima Veras versjon og deres tekst er direkte oversatt fra originalen. Det inkluderer også mobbe-innslagene som Tom Mathisen og Herodes Falsk utfører i mellomverset.
Andre utgivelser
Jahn Teigen var hovedgjest i NRK-programmet Si det som det er! (sendt 16. desember 1978), og han startet programmet med kun et vers akkompagnert av sitt eget pianospill før selve vignetten ble spilt.
Aartselaar
Aartselaar er en kommune i den belgiske provinsen Antwerpen.
Befolkningsutvikling
Tallene for årene 1846, 1900 og 1947 tar hensyn til tallene til de tidligere kommunene som er fusjonerte.
Den polsk-sovjetiske krig
Den polsk-sovjetiske krig (februar 1919 til mars 1921) var en væpnet konflikt mellom Sovjet-Russland og Sovjet-Ukraina mot den andre polske republikken og Den ukrainske folkerepublikk, fire nye stater i Europa etter den første verdenskrigs avslutning.
Bakgrunn
Krigen var et resultat av de krigførende parters ønske om å utvide sitt territorium og deres innflytelse over disse. Polen, en stat som nettopp hadde blitt gjenopprettet av Versaillestraktaten etter oppdelingen av Polen på slutten av det 18. århundre, forsøkte å sikre områder landet hadde tapt til Russland under Polens delinger. Målet for de sovjetiske statene på sin side var å kontrollere de samme territoriene, som hadde vært del av Det russiske keiserdømmet frem til de urolige hendelsene i første verdenskrig.
Grensene mellom Polen og Sovjet-Russland hadde ikke blitt klarlagt i Versaillestraktaten, og i forbindelse med slutten av første verdenskrig skapte flere elementer uro: den russiske revolusjon i 1917 og oppsmuldringen av imperiene Det russiske keiserdømmet, Det tyske keiserdømmet og Østerrike-Ungarn. Etter oktoberrevolusjonen sluttet Sovjet-Russland fred med Tyskland og Østerrike-Ungarn i Brest-Litovsk 3. mars 1918 for å få bli kvitt ytre fiender og konsentrere seg om å utkjempe den russiske borgerkrigen mot indre motstandere av Sovjet-styret. Fredstraktataten anerkjente også uavhengighet for Finland, Estland, Latvia, Litauen Hviterussland og Ukraina, som fortsatt var støttet eller delvis okkupert av Tyskland. Etter avslutningen av første verdenskrig ved våpenstillstanden 11. november 1918 trakk Tyskland sine styrker tilbake, og i det maktvakuum som oppsto, forsøkte de nye statene i det tidligere russiske keiserdømmet å sikre uavhengigheten, men for Ukraina og Hviterussland ble den kortvarig. Polen klarte derimot å konsolidere den staten som var blitt gjenopprettet i 1916 under tysk kontroll.
Polens statsleder, Józef Piłsudski, så at tidspunktet var hensiktsmessig for å gjenvinne mest mulig av landområdene som landet hadde tapt ved Polens delinger. Dette skulle så følges av etableringen av en polsk-ledet føderasjon (Międzymorze) bestående av flere stater i resten av Øst- og Sentral-Europa, som skulle være et buffer mot en potensiell ny fremvekst av både tysk og russisk imperialisme. Lenin, på sin side, så på Polen som en bro Den røde armé måtte krysse for å hjelpe andre kommunistiske bevegelser med å lage revolusjon i andre europeiske land.
Område
Krigen foregikk dermed i området som i dag kalles Hviterussland, Ukraina og Polen. Spørsmålet om seieren er det ikke enighet om: Polakkene hevdet de drev en vellykket forsvarkrig for landets eksistens, mens sovjeterne hevdet de slo tilbake en polsk invasjon østover av Ukraina og Hviterussland, og anså Polens handlinger som en del av den utenlandske intervensjonen i den russiske borgerkrigen.
Bingham County
Bingham County er et fylke i den amerikanske delstaten Idaho. Det ligger i de sørøstlige delene av staten og det grenser mot Jefferson County i nord, Bonneville County i øst, Caribou County i sørøst, Bannock County i sør, Power County i sørvest, Blaine County i vest og mot Butte County i nordvest.